Nord-Asia

Nordlige Asia er en subregion i Asia som omfatter den asiatiske delen av Russland som ligger øst for Uralfjellene, ofte kalt Sibir.Store norske leksikon: Asia. Den grenser til Europeisk Russland i vest, Nordishavet i nord, Stillehavet i øst, og til Sentrale Asia og Østlige Asia i sør.

Den består av de følgende tre føderale kretsene i Russland:
Den fjernøstlige føderasjonskrets
Den sibirske føderasjonskrets
Den uralske føderasjonskrets

Disse har et samlet areal på 13 132 779 km² og hadde 36 695 782 innbyggere 1. januar 2024.

Viktige byer i området er Jekaterinburg, Novosibirsk og Vladivostok.

Den transsibirske jernbanen, som går fra Moskva i Europa i vest og gjennom hele Sibir til den ender i Vladivostok ved Stillehavet i øst, er 9 289 km lang og bruker cirka ni døgn på turen.

Nordlige Asia har under 1 % av folkemengden i Asia og knappe 3 innbyggere per km², men dekker cirka 29 % av Asias samlede areal..

Land i Nord-Asia

 Se også 
Europeisk Russland
Sibir
Russland

 Referanser 

Kategori:Subregioner
Kategori:Asia